Rundt 1876 begynte Tárrega å undervise, og å spille ordinære konserter. Han fikk stadig anerkjennelse for sine fremføringer, og begynte å turnere større deler av Spania, og senere andre deler av Europa. I 1880, mens han var på vei for å vikariere som konsertgitarist for en venn, møtte han sin fremtidige kone, Maria Rizo, og samme år komponerte han sitt første gitarstykke. Etter dette fremførte han også sine egne verk på konserter.